รองปลัด กทม. ลงพื้นที่ตรวจความพร้อมจุดเชื่อมต่อการเดินทาง ล้อ ราง เรือ ในบริเวณสถานีรถไฟฟ้าบางหว้ากลับท่าเรือสะพานตากสินถึงคลองบางหลวง
รองปลัด กทม. ลงพื้นที่ตรวจความพร้อมจุดเชื่อมต่อการเดินทาง ล้อ ราง เรือ ในบริเวณสถานีรถไฟฟ้าบางหว้ากลับท่าเรือสะพานตากสินถึงคลองบางหลวง ก่อนนายกรัฐมนตรีตรวจเยี่ยมชมจุดเชื่อมต่อการเดินทาง ล้อ ราง เรือ และเปิดโครงการฟื้นวิถีชีวิตชุมชนคลองบางหลวง วันที่ 15 สิงหาคมนี้

นายสมพงษ์ เวียงแก้ว รองปลัดกรุงเทพมหานคร เปิดเผยหลังลงพื้นที่ตรวจเยี่ยมจุดเชื่อมต่อการเดินทาง ล้อ ราง เรือ ในบริเวณสถานีรถไฟฟ้าบางหว้ากลับท่าเรือสะพานตากสินถึงคลองบางหลง ว่าสืบเนื่องมาจาก รัฐบาลได้มีนโยบายในการพัฒนาจุดเชื่อมต่อการเดินทาง ล้อ ราง เรือ เพื่อให้เกิดความสะดวกกับประชาชนในการเดินทางและบรรเทาปัญหาการจราจรที่เกิดขึ้นในพื้นที่กรุงเทพมหานครและปริมณฑล ทั้งในรูปแบบรถในที่สาธารณะ รถไฟฟ้าบนดินและใต้ดิน และการสัญจรทางเรือให้สามารถเชื่อมต่อการเดินทางในแต่ละจุดเพื่อเปลี่ยนถ่ายของรูปแบบระบบขนส่ง


ทั้งนี้กรุงเทพมหานครได้ริเริ่มโครงการศูนย์วิถีชีวิตชุมชนคลองบางหลวงผ่านการท่องเที่ยวย่านประวัติศาสตร์กรุงธนบุรีและการพัฒนาจุดเชื่อมต่อการเดินทางล้อ ราง เรือในบริเวณสถานีรถไฟบางหว้ากับท่าเรือสะพานตากสินถึงเพชรเกษมโดยกรุงเทพมหานครได้มีการเตรียมความพร้อมลงพื้นที่ตรวจความเยี่ยมในวันนี้ ซึ่งภาพรวมเป็นไปด้วยความเรียบร้อย แต่ขณะเดียวกันอาจจะมีปัญหาขยะวัชพืชบนคลองที่จะเร่งจัดเก็บให้สะอาด ซึ่งพลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ มีกำหนดการลงพื้นที่ตรวจเยี่ยมชมจุดเชื่อมต่อการเดินทาง ล้อ ราง เรือ ในบริเวณสถานีรถไฟฟ้าบางหว้ากลับท่าเรือสะพานตากสินถึงคลองบางหลวง และเป็นประธานเปิดโครงการฟื้นวิถีชีวิตชุมชนคลองบางหลวง ในวันพุธ ที่ 15 สิงหาคมนี้